‘મીઝલ્સ’ એટલે ‘ઓરી’ એટલે ‘ઓરી માતા’ ના નામથી જાણીતો રોગ બાળકોમાં ખૂબ જ પ્રમાણમાં જોવા મળે છે. વાયરસથી ફેલાતો આ રોગ (Measels Virus) ઉધરસ, કફ, શરદી વગેરેથી એકથી બીજા બાળકમાં ખૂબ જ ઝડપથી ફેલાય છે. શરૂઆતમાં શરદી-ઉધરસ અને આંખ આવેના ચિહ્નો સાથે શરૂ થતો આ રોગમાં વધારે તાવ સાથે મોઢામાં બાજરી જેવા દાણા જેવા Rash જોવા મળે છે. આ રોગ લગભગ ૯ દિવસ ચાલે છે અને સમાજમાં માનતા પ્રમાણે ૯ દિવસે બાળકને નમાડે છે, પણ દુ:ખદ બાબતએ છે કે બાળકને ખોટી માન્યતાને લીધે ડૉક્ટરની સારવાર લેતા નથી.